es nl af nl fr nl nl af nl en af nl ceb af nl af af af af nl af nl ne nl nl es ru nl af en nl fr nl en de nl en nl nl nl nl nl af nl eo nl af nl nl ceb fr en nl nl
Tuisblad Monumente Wie is ons Skakels Kontak ons
Webblad onderhou deur Paul van der Merwe
Hier by Rietfontein, naby Gobabis, lê daar vier grafte. Die mees bekende een is dié van Aletta Gertruida van der Merwe (gebore Lindeque).
Die Dorslandtrekmonument by Swartbooisdrif is gebou uit klippe wat ons voorouers daar gepak het as ‘n aandenking soos wat hulle deur die rivier gekom het in 1928.
Teen ongeveer Mei 1879 het die Verenigde Trek na Namutoni en die nabygeleë Rietfontein beweeg en dis hier op Rietfontein in Etosha, waar daar twee grafte lê.
Die monument is opgerig in die ou Boerebegraafplaas op Humpata. Dit is op 8 Julie 1957 onthul. Die adminis- trateur, Manuel da Cruz Gaspar, het die Portugese marmerplaak onthul.
Lees verder Lees verder
Almal van ons is bewus dat daar tydens die Dorslandtrek en die trek deur die destydse Suidwes- Afrika, asook die verblyf van ons mense in Angola, baie emosionele bakens langs die pad agtergebly het.
Vanaf die Transvaal tot op Humpata lê daar ongeveer 300 Afrikaners begrawe wat gedurende die Dorslandtrekke oorlede is - verwysend na die eerste ses trekke gesamentlik en oor ‘n tydperk van ongeveer 19 jaar. Met die sewende trek was daar blykbaar nie sterftes nie. Ons is slegs bewus van net ‘n paar grafte op hierdie roete. Met verdere navorsing en soeke kan moontlik nog enkeles
gevind word, maar baie grafte sal in eensaamheid iewers in die uitgestrekte veld vir altyd vir ons verlore bly. Die wat wel egter nog identifiseerbaar is, wil ons graag aanteken en bewaar in soverre dit moontlik is, en daarom onder andere hierdie webblad wat alle inligting bymekaar gaan maak.
Hierdie afdeling handel egter nie net oor grafte nie, maar ook oor historiese gedenkwaardighede en monumente wat intussen tot stand gekom het, waarvan die eerste op Rusplaas opgerig is.
Bakens op die Dorslandtrekroete